Der er sket færdselsuheld i løbet af natten og morgenen på grund af glatte veje.

Nordjyllands Politi advarer de nordjyske bilister om glatte veje her til morgen. Vagtchef Jesper Sørensen fortæller, at der saltes på de nordjyske veje, og han opfordrer bilisterne til at køre forsigtigt. Klokken 01.42 og klokken 04.22 har der været to solouheld på motorvej E39 på grund af det glatte føre - i begge tilfælde slap bilisterne uskadte. Og ved 06-tiden er der sket et uheld ved Hobro på E45 også på grund af det glatte føre. Her er der heller ikke meldinger om personskade i forbindelse med uheldet.